I middelalderen strakk Rue Saint-André des Arts seg helt til Rue de la Harpe. På 1800-tallet ble de store gatene Boulevard Saint-Michel og Rue Danton trukket gjennom området. Da ble områdets gateløp noe omkalfatret, med det sluttresultatet at det som nå er Rue Saint-André des Arts er et annet gateavsnitt enn det som bar dette navn i middelalderen. Lignende gjelder noen andre gater i området.